
הנדון: מענה לפנייתכן לקבלת מידע בהתאם לחוק חופש המידע מתאריך 18/06/2018

במענה לפנייתכן מיום 18 ליוני 2018 באשר למאגר החלטות רשמי הוצאה לפועל הריני להשיבכן כדלקמן:

לרשות האכיפה והגביה אין מאגר החלטות רשמים מאחר וחלק ניכר מהחלטות רשמי ההוצאה לפועל הן החלטות קצרות, שאין בהן עניין לציבור. 
אנחנו שותפים לגישה שזכותו של הציבור לדעת על החלטות רשמי ההוצאה לפועל,  אך בבחינת הנושא מספר פעמים מאז הוקמה הרשות הגענו למסקנה כי כלי המיון הטוב ביותר לקביעת מידת העניין של החלטה מסוימת לציבור, הוא הרשם שנתן את ההחלטה ועל כן הדרך הנכונה היא להשאיר את שאלת הפרסום בידי הרשם שנתן את ההחלטה. לעניין זה אציין, כי דוברות הרשות מפרסמת באתר הרשות ומעבירה למאגרים המשפטיים כל החלטה שמועברת אליה לפרסום על ידי הרשמים. 

 בנוסף , אנו ממתינים לפרסומן של מסקנות וועדת אנגלרד שעוסקת בעניין פרסום החלטות בית משפט ואשר תתייחס  לאופן פרסום החלטת רשמי ההוצאה לפועל.  בפני הוועדה הובאה העובדה כי החלטות רשמי ההוצאה לפועל מפורסמות חלקית . 
לאחר שנקבל את מסקנות ועדה זו , נשוב ונשקול פרסום כל החלטות רשמי ההוצאה לפועל.


בברכה,
רבקה אהרוני 
הממונה על העמדת מידע לציבור
רשות האכיפה והגבייה

